CELEX: 62005CJ0343
Language: hu
Date: 2006-05-18
Title: A Bíróság (negyedik tanács) 2006. május 18-i ítélete. # Az Európai Közösségek Bizottsága kontra Finn Köztársaság. # Tagállami kötelezettségszegés - 2001/37/EK irányelv - Dohánytermékek gyártása, kiszerelése és árusítása - A szájon át fogyasztható dohány forgalmazásának tilalma - Az előírt határidőn belüli átültetés elmulasztása. # C-343/05. sz. ügy

A Bíróság (negyedik tanács) 2006. május 18‑i ítélete – Bizottság kontra Finn Köztársaság
      (C‑343/05. sz. ügy)
      „Tagállami kötelezettségszegés – 2001/37/EK irányelv – Dohánytermékek gyártása, kiszerelése és árusítása – A szájon át fogyasztható dohány forgalmazásának tilalma – Az előírt határidőn belüli átültetés elmulasztása”
      Tagállamok – Kötelezettségek – Irányelvek végrehajtása – Nem vitatott kötelezettségszegés (EK 226. cikk) (vö. 8–9. pont)
      Tárgy
      
         
               Tagállami kötelezettségszegés – A dohánytermékek címkézésére vonatkozó tagállami törvényi, rendeleti és közigazgatási rendelkezések
                  közelítéséről szóló, 1989. november 13‑i 89/622/EGK tanácsi irányelvnek (HL L 359., 1. o.) a 89/622/EGK irányelv módosításáról
                  szóló, 1992. május 15‑i 92/41/EGK tanácsi irányelv (HL L 158., 30. o.) által beillesztett 8a. cikke, valamint a tagállamoknak
                  a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről
                  szóló, 2001. június 5‑i 2001/37/EK európai parlamenti és tanácsi irányelv (HL L 194., 26. o.; magyar nyelvű különkiadás 15. fejezet,
                  6. kötet, 147. o.) 8. cikke átültetésének elmulasztása – A Bizottság nyilatkozata – A szájon át fogyasztható dohány forgalmazásának
                  tilalma az Åland-szigeteken és a Finnországban lajstromozott hajókon.
               
            Rendelkező rész
      
         
                  1)
               
               
                  
               
               
                  A Finn Köztársaság – mivel nem gondoskodott arról, hogy az Åland-szigetek átültessék az 1992. május 15‑i 92/41/EGK tanácsi
                     irányelvvel módosított, a dohánytermékek címkézésére vonatkozó tagállami törvényi, rendeleti és közigazgatási rendelkezések
                     közelítéséről szóló, 1989. november 13‑i 89/622/EGK tanácsi irányelv 8a. cikkét, amelyet átvesz a tagállamoknak a dohánytermékek
                     gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló,
                     2001. június 5‑i 2001/37/EK európai parlamenti és tanácsi irányelv 8. cikke, valamint nem gondoskodott arról, hogy a Finnországban
                     hajólajstromba felvett hajókon tiszteletben tartsák a szájon át fogyasztható dohány forgalmazásának az említett rendelkezés
                     által előírt tilalmát – nem teljesítette az EK‑Szerződésből és a 2001/37 irányelvből eredő kötelezettségeit.
                  
               
            
         
                  2)
               
               
                  
               
               
                  A Bíróság a Finn Köztársaságot kötelezi a költségek viselésére.